**DOCUMENT BÀSIC 2: MEMÒRIA CIENTÍFICA-TÈCNICA DEL PROJECTE**

Per a descriure el projecte, la sol·licitant (entitat líder) ha de seguir aquest guió. Aquest document es considera la memòria cientificotècnica del projecte.

El projecte ha de seguir obligatòriament l’ordre establert en aquest guió i hi han d’aparèixer tots els apartats.

Aquest document ha d’estar escrit en català, castellà o anglès i ha de tenir una extensió màxima de quinze pàgines (s’entendrà per *pàgina* cadascuna de les cares d’un full). Cal utilitzar lletra Times Roman, amb una mida mínima d’11 punts i espaiat senzill. L’Ajuntament de Barcelona no tindrà en compte les pàgines de la documentació del projecte que superin l’extensió indicada.

En la redacció d’aquest document cal tenir en compte la perspectiva de gènere i no utilitzar llenguatge discriminatori ni sexista.

1. **TÍTOL DEL PROJECTE**

Ha de contenir el títol, i un acrònim de no més de 15 caràcters.

1. **ENTITAT LÍDER I ENTITATS NO LÍDERS**

|  |  |  |  |
| --- | --- | --- | --- |
| **Núm** | **Entitat líder** | **Nom de la Investigadora Principal (IP)** | **Àrea o departament de recerca on està integrada** |
| **1.** |  |  |  |

|  |  |  |  |
| --- | --- | --- | --- |
| **Núm** | **Entitats no líder** | **Nom de la referent científica del projecte** | **Àrea o departament recerca on està integrada** |
| **1.** |  |  |  |
| **2.** |  |  |  |
|  |  |  |  |

*\*Els noms de les entitats han de ser els mateixos que els que apareixen a l’Annex 1 – Document bàsic 1: Instància.*

1. **RESUM DEL PROJECTE**

300 paraules com a màxim, redactat en català o castellà

1. **OBJECTIUS DEL PROJECTE I PREGUNTES D’INVESTIGACIÓ**

Cal descriure els objectius generals i específics del projecte, que han de ser clars, mesurables, realistes i realitzables en el marc del projecte, tenint en compte la seva durada. Els objectius han de ser coherents amb els resultats esperats i amb l’impacte del projecte.

1. **METODOLOGIA PREVISTA**

Expliqueu i detalleu la metodologia o metodologies que es faran servir en la recerca i, si s’escau, els mètodes concrets per assolir els objectius descrits, així com el grau en què el plantejament metodològic del projecte suposa un avenç respecte al coneixement existent en l’àmbit temàtic.

1. **PERSONES INTEGRANTS DEL GRUP DE RECERCA**

El projecte ha d’incloure, a banda de les persones que en formaran part, una descripció de les tasques previstes per a cada una de les integrants.

1. **RESULTATS**

Cal exposar els resultats esperats de la recerca i el detall del que aquests resultats poden aportar a la ciutat de Barcelona, tant pel que fa a la presa de decisions polítiques com per a la ciutadania i el coneixement.

1. **PLA DE TREBALL I CRONOGRAMA**

Definiu el pla de treball, el temps assignat a cada part d’aquest pla i les tasques assignades a cada entitat.

1. **JUSTIFICACIÓ DELS AVANTATGES DE LA COOPERACIÓ DELS SOL·LICITANTS**

Cal argumentar perquè la col·laboració entre les entitats és òptima per a la consecució dels objectius del projecte. Detalleu els avantatges d’aquesta col·laboració per a la seva execució i per la generació de sinergies. Exposeu la complementarietat de les entitats participants i el valor afegit per al projecte.

1. **INTEGRACIÓ DEL PROJECTE EN LA REALITAT SOCIAL DE LA CIUTAT I IMPACTE SOCIAL DE LA RECERCA**

Argumenteu l’impacte que la recerca pot aportar a l’ecosistema local per tal de millorar la capacitat dinamitzadora o de transformació de la ciutat, així com la inclusió de col·laboracions amb agents socials rellevants per a la ciutat i la seva aplicabilitat.

Cal fer esment de les implicacions mediambientals, socials, interculturals i de gènere del projecte.

1. **ACCIONS DE DIVULGACIÓ I TRANSFERÈNCIA DE CONEIXEMENT**

Detalleu, si escau, els criteris i elements de ciència oberta, ciència ciutadana i promoció de la cultura i l’educació científica que impulsarà el projecte.

En tot cas, detalleu com es divulgaran els resultats obtinguts pels canals propis de l’àmbit científic (articles acadèmics previstos, assistència a congressos, conferències, seminaris, etc.). Cal incloure com es preveu materialitzar la transferència de coneixement de manera efectiva, així com els elements que es generin a tal efecte.

*Recordeu que, tal com s’indica a l’apartat 14 de la convocatòria, s’ha de fer constar en qualsevol material de difusió i publicitat que es dugui a terme en el marc del desenvolupament del projecte, així com en la participació de qualsevol activitat de divulgació on s’esmenti el projecte, la frase de: el projecte ha estat finançat per l’Ajuntament de Barcelona i la Fundació ”la Caixa”.*